b'\n_START_ARTICLE_\nSalt d\'aigua de la Piscina Blava i rec del Coronaire\n_START_SECTION_\nDescripci\xc3\xb3\n_START_PARAGRAPH_\nEl rec del Coronaire \xc3\xa9s el tram que condueix l\'aigua, procedent de la bassa del Mol\xc3\xad de la Vila fins als molins de la Costa i, finalment fins al riu Anoia, situat a un quil\xc3\xb2metre i mig m\xc3\xa9s avall. L\'aigua que circula pel rec surt de la Bassa i cau al rec a trav\xc3\xa9s d\'un petit salt d\'aigua i recorre descobert tot el carrer Rec del Coronaire, des del carrer Abat Muntadas fins al carrer del Pilar. La coronaci\xc3\xb3 del conducte del rec est\xc3\xa0 a nivell del paviment del carrer i el protegeix una tanca d\xe2\x80\x99arbust, deixant a la vista la circulaci\xc3\xb3 de l\xe2\x80\x99aigua.\n_START_SECTION_\nHist\xc3\xb2ria\n_START_PARAGRAPH_\nLa primera documentaci\xc3\xb3 relativa al rec el situa en \xc3\xa8poca medieval fent refer\xc3\xa8ncia a "l\'antiqu\xc3\xadssim rec". Tot i que les fonts fan pensar que el rec procedia de la bassa era l\'eix articulador de la xarxa hidr\xc3\xa0ulica, es fa dif\xc3\xadcil tra\xc3\xa7ar-ne el recorregut._NEWLINE_Durant els segles XVII i XVIII es pot establir un recorregut m\xc3\xa9s clarificador de l\'anomenat Rec Major, amb diverses canalitzacions secund\xc3\xa0ries que creuaven el municipi de Capellades. Durant els segles XVIII i XIX aquest cabal servia per moure setze molins, coneguts com els molins de la Costa. Al seu pas per la vila tamb\xc3\xa9 es feia servir com a safareig p\xc3\xbablic.'